***Zápisnica 1/2021 z rokovania OV MsČ Černová***

***zo dňa 22. 4. 2021***

*A. Otvorenie*

*B. Schválenie programu rokovania:*

*Program rokovania:*

1. *IBV Hríby (aktuálny stav, ďalší postup JPU)*
2. *Investičný plán a plán opráv pre rok 2021, opravy ciest a i.*
3. *Pripravované kultúrne, spoločenské a športové aktivity v r. 2021*
4. *Informácia a rozpočet hospodárenia z dotácie pre MsČ za r. 2021*
5. *Diskusia, rôzne (VKK, projekt páter Javorka, brigády, Dom AH, ZŠAH, farnosť - rekonštrukcia podkrovia školy, TJ Máj, hasiči, ...)*
6. *Úlohy a uznesenia z rokovania*
7. *Záver*

*C. Rokovanie podľa schváleného programu:*

***1. IBV Hríby (aktuálny stav, ďalší postup JPU)***

*Projekt JPU Ružomberok Černová - Hríby mešká podľa plánu a schváleného harmonogramu. Ukončenie JPU je stanovené na 12/2021, avšak pre neorganizovanie verejných hovorov a osobných stretnutí s vlastníkmi z dôvodu pandémie bude meškať. Dalším problémom ukončenie JPU Hriby je fakt, že podlá UP. zóny a rozdeľovacieho plánu JPU infraštruktúry (cesty inž. siete) , mesto ako budúci vlastník nevlastni dostatočnú výmeru na všetky plánované cesty v obvode JPU Hriby . Spolu potrebuje na cestyx cca 3 ha a chyba mu cca 1 ha. Predpoklad meškanie je 1 rok .*

*Poslanec MsZ informoval, že začal pripravovať projekt pre Územné rozhodnutie. Projekt sa súťaži na oddelení VO.*

*Tiež inicioval stretnutie so zástupcami SSP a SSE a vedením mesta, aby pripomienkovali, resp. navrhli technické riešenie prekládok jestvujúcich NN a VN vedení v zmysle nového územného plánu zóny v obvode IBV Černová - Hríby.*

*Po ukončení rokovaní zhotoviteľa JPU s jednotlivými vlastníkmi pozemkov v obvode IBV Hríby (v roku 2020) bolo zistené, že vlastníci nemajú záujem predať mestu pozemky za ich novo navrhnutú cenu 15,90€/m2.*

*Pozemky v obvode IBV Hríby sú na predaj možným stavebníkom len od pôvodných vlastníkov, ktorí sú vedení v Katastri nehnuteľnosti. Mesto nemá na predaj žiadne stavebné pozemky. SPF zastupuje v JPU Hríby vlastníkov, ktorí sú zatiaľ neznámi a nemajú založený LV.*

*V tomto čase zhotoviteľ JPU v koordinácii s OÚ odbor pozemkový a lesný pripravujú zásady na umiestenie nových pozemkov, ktoré schvaľuje predstavenstvo JPU. V prípade, že situácia s pandémiou nám umožní (po prázdninách) verejné zhromažďovanie, zvoláme verejný hovor všetkých účastníkov konania JPU, kde vysvetlíme ľuďom ďalšie záverečné kroky smerujúce k úspešnému ukončenia JPU - „komasácie“.*

*Po ukončení procesu JPU Hríby bude ukončená tzv. stavebná uzávera a na novovytvorených stavebných parcelách sa začne vydávať územné a stavebné povolenie pre jednotlivých vlastníkov.*

***2. Investičný plán a plán opráv pre rok 2021, opravy ciest a i.***

* *Revitalizácia parku v Černovej - realizácia prvej etapy*
* *Postupná oprava výtlkov a jám na cestách a chodníkoch v Černovej v zmysle zaslaných materiálov (zatiaľ len Slnečná, Račkov, otočka MAD)*
* *Náter drevenej šindľovej strechy na historickom humne*
* *Prístavba MŠ – prístavba*
* *Rekonštrukcia časti strechy na KD Černová*
* *Doplnenie verejného osvetlenia (ul. Pri Váhu - ku futbalovému ihrisku, ul. Dolná a ul. Nová)*
* *Dataprojektor s reproduktorom a plátnom do rokovacej miestnosti OV v KD Andreja Hlinku*
* *Detský mobiliár do areálu TJ Máj Černová (na plochu pri umelej tráve, ktorá nie je predmetom NZ s MFK)*
* *Realizácia chodníka pre peších pozdĺž štátnej cesty 1/18 Camino - odbočka na Klačno - dĺžka 130 m (PD je hotová, len vysporiadanie pozemkov od správcu konkurznej podstaty za BZVIL a Texikom a následne proces SP)*
* *Prekrytie potoka na ul. Ku ihrisku – rozšírenie komunikácie (len PD)*
* *Vodorovné značenie – odbočovací pruh na ul. Čutkovská (návrh PD od Ing. Lukáča)*

***3. Pripravované kultúrne, spoločenské a športové aktivity v r. 2021***

* *tradičná sv. omša na Krstej hore (30. 5. 2021)*
* *pobožnosť na Troch vrchoch (5. 7. 2021)*
* *pretek Beh ku krížu a Čutkovský šľak 2021 nebude (kvôli pandémia COVID)*
* *celodenný program páter Javorka (15. 10. 2021)*
* *stavanie májov bez programu (Stará a Nová Černová)*
* *pietne spomienky na narodenie a umrite Andrea Hlinku*
* *pietna spomienky na černovských martýrov*

***4. Informácia a rozpočet hospodárenia z dotácie pre MsČ na r. 2021***

*Pokladníčka OV MsČ K. Kováčová informoval členov OV o priebežnom čerpaní dotácie pre našu MsČ. Zostatok pre čerpanie do konca roka je 1170 €. Predpoklad plnenie, dôchodcovia, spevokol, DHZ, aktivity zimné – Mikuláš, misijný koláč, vianočný punč....*

***5. Diskusia, rôzne (VKK, projekt páter Javorka, brigády, Dom AH, ZŠAH, farnosť - rekonštrukcia podkrovia školy, TJ Máj, hasiči, ...)***

*- Do konca septembra 2021 2 x prizvať prac. skupinu, ktorá sa bude venovať celému projektu Pátra Vendelína Javorku - termín je 10/2021 (pamätník.- busta, odborná konferencia, sv. omša, odhalenie program pri pamätníka, kultúrny program a panelová diskusia v KD, divadelné predstavenie...).. Informovala M. Papčová*

*- Občania sa sťažujú, že máme nefunkčnú chladničku v dome smútku (poslanec bude žiadať opravu)*

*- Na podnet občanov MsČ poslanec prostredníctvom pracovníkov VPP zabezpečí údržbu krovín a kríkov v okolí kostola a dolného cintorína a zabezpečí údržbu detských parkov a zastávok MAD v Černovej*

*- Zorganizovať dobrovoľnú brigádu v máji 2021 (OV, ZŠAH a dobrovoľníci)*

*- Poslanec informoval o prieťahoch správcu farnosti pri realizácii rekonštrukcie podkrovia školy ZŠAH*

*- z dôvodu pandémie sa rokovania OV MsČ do odvolania nebudú konať osobne.*

***6. Úlohy a uznesenia z rokovania***

*- Doplniť vianočné osvetlenie na ul . A.Hlinku na ul . Černovských martýrov*

* *Pripraviť jeden verejný hovor poslanca, OV s občanmi Černovej*

***7. Záver***

*Na záver poslanec poďakoval prítomným za účasť a ukončil rokovanie.*

*Zapísal:* ***PaedDr. Richard Buroš,*** *podpredseda OV MsČ*

*Overil:* ***Patrik Habo,*** *predseda OV MsČ*

*V  Černovej, 22. 4. 2021*

*Zúčastnení: P. Habo, R. Buroš, P. Bačkor, T. Bačkor, K. Kováčová, J. Janči, M. Hatala, R. Janiga,*

 *T. Záhorec, D. Schnierer, M. Papčová, J. Pavelková*